Diari Oficial de la Generalitat Valenciana


Sumari del DOGV 8857, del 15-07-2020 (2020/5546)

Extracte de la Resolució de 20 de maig de 2020, de la vicerectora d'Innovació i Transferència, per la qual es convoca la primera edició dels premis «Càtedra del Bàsquet l'Alqueria del Bàsket», de la Universitat de Valencia, als millors treballs de final de màster relacionats amb el bàsquet.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5546


Data del document
:   20-05-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de maig de 2020, de la vicerectora d'Innovació i Transferència, per la qual es convoca la primera edició dels premis «Càtedra del Bàsquet l'Alqueria del Bàsket», de la Universitat de Valencia, als millors treballs de final de màster relacionats amb el bàsquet.  
 [2020/5546]  
BDNS (identif.): 515025.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
Podran presentar-se als premis Càtedra de Bàsquet l'Alqueria del Basket-Universitat de València, els i les estudiants de qualsevol titulació oficial de les universitats públiques espanyoles que hagen realitzat i aprovat el seu treball final de màster sobre un tema relacionat amb el bàsquet durant el curs 2019-2020.  
  
Segon. Objecte  
La Universitat de València, a través de la Càtedra de Bàsquet l'Alqueria del Basket-Universitat de València, convoca la 1a edició dels premis de la càtedra de 2020 als millors treballs de final de màster del curs 2019/20, el contingut dels quals estiga orientat en la temàtica del bàsquet, realitzat des de qualsevol àrea de coneixement.  
  
La finalitat del premi és fomentar entre l'estudiantat universitari l'estudi de qualsevol aspecte referit al bàsquet.  
  
Tercer. Bases reguladores  
https://www.uv.es/uvcatedres/catedra\_basket\_master\_2020\_val.pdf  
  
Quarta. Quantia  
Els premis es financen a càrrec del capítol VII del pressupost de la Càtedra de Bàsquet l'Alqueria del Basket de la Universitat de València, orgànica 3340449451 i específica 45640921, per un import de 1.100 euros.  
S'atorgaran els següents premis:  
Primer premi: dotat amb 600 euros.  
Segon premi: dotat amb 300 euros.  
1 Accèssit: dotat amb 200 euros.  
A tots els premis se'ls aplicarà la retenció per IRPF que correspongui en funció de la normativa vigent.  
  
Quinta. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria al Diari Oficial de la Generalitat Valenciana (DOGV) i es tancarà el 8 d'octubre de 2020.  
  
València, 20 de maig de 2020.- La rectora, p. d. (DOGV 27.06.2019), la vicerectora d'Innovació i Transparència: M. Dolores Real García.